**Data:** 25 februarie 2022

Roto extinde portofoliul de feronerie culisantă de la 200 la 400 kg/ Cărucioare şi puncte de închidere noi/ Cel mai bun confort la toate variantele de greutate „Inowa“/ Sistem complet de feronerie inteligentă cu asemănări funcţionale/ Avantaje în etanşeitate, siguranţă, design şi montaj/ Dovada oficială a calităţii

**Pioneri în clasa „Retract & Slide“: Roto Patio Inowa | 400**

***Leinfelden-Echterdingen*** *–*Trendul global către dimensiuni din ce în ce mai mari ale ferestrelor şi uşilor şi prin urmare, la elemente considerabil mai grele, duce la creşterea rapidă a cerinţelor de calitate şi performanţă pentru feronerie. Acest lucru este valabil şi pentru sistemele culisante. Pentru ca partenerii din piaţa să acopere în totalitate segmentul de cerere relevant, producătorul oferă acum un nou produs din portofoliul „Roto Patio Inowa“. Astfel, dimensiunile maxime de 3.000 mm x 3.600 mm (lăţime x înălţime) pot fi atinse la elemente cu greutăţi de până la 400 kg. Aceasta este prima şi până în acest moment, singura soluţie de acest gen din clasa „Retract & Slide“.

**Diferite formate în toate materialele de profile, indiferent de clădire**

Extinderea gamei, care anterior a fost limitată la o greutate a cercevelei de până la 200 kg, va creşte şi mai mult diversitatea acesteia. Noua soluţie este potrivită pentru toate materialele de profile standard (PVC, lemn, aluminiu, lemn-aluminiu). În plus, acum se pot implementa proiecte de construcţie, de la ferestre culisante mici până la elemente culisante supradimensionate, cu un singur sistem de feronerie. Gamă largă de aplicaţii se extinde la diferite tipuri de clădiri, de la case unifamiliale şi multifamiliale până la proiecte majore în metropole, care sunt afectate puternic de zgomot şi vânt.

**Noua tehnologie de cărucioare**

Manevarea uşoară chiar şi a cercevelelor de uşă foarte mari şi grele este unul dintre avantajele decisive ale „Patio Inowa | 400“. Acest lucru este posibil datorită noului cărucior robust cu role stabile și cu funcţionare lină. Rulmenţii cu bile integraţi reprezintă un factor important de confort, asigurând o mişcare transversală a cercevelei prin fricţiune rulantă. Căruciorul asigură, de asemenea, transferul de greutate în condiţii de siguranţă. Are perii integrate şi permite reglarea înălţimii mecanismului de la -1 la +3 mm.

**Mecanism de închidere cu rulmenţi cu bile**

Desigur, mişcarea specială de închidere, transversală pe profilul tocului este păstrată ca principiu de bază a „culisării inteligente“. O creştere suplimentară a confortului este asigurată de funcţiile Soft combinabile între ele, prin frânarea controlată mecanic a închiderii şi deschiderii. Potrivit lui Roto, extinderea programului de feronerie se bazează, de asemenea, şi pe dezvoltarea de puncte de închidere noi. La varianta pentru profile din lemn, PVC şi lemn-aluminiu, se utilizează acum puncte de închidere K (rulment cu bile) pentru închiderea mediană în loc de puncte de închidere excentrice. Omologul pentru profilele din aluminiu este punctul de închidere din două părţi, de asemenea, cu rulmenţi cu bile.

**Aceleaşi funcţii la toate clasele de greutate**

După cum subliniază şi producătorul, gama completă “Patio Inowa” este caracterizată de o serie de caracteristici comune. Mânerul cu o lungime de 200 mm este folosit atât la varianta de 200 kg cât şi la noua varianta cu o greutate a cercevelei de 400 kg. Garnitura circumferenţiala şi controlul activ al punctelor de închidere asigura un sistem cu etanşeitate ridicată la toate clasele de greutate, chiar şi în timpul furtunilor şi ploilor abundente. Echipată cu componente potrivite, se poate obţine o protecţie antiefracţie în conformitate cu RC 2. În plus, sistemul poate fi completat cu elemente de contact cu cablu MVS, care monitorizează starea de deschidere şi închidere a sistemului culisant în conformitate cu clasa VdS.

**Design**

Tehnologia ascunsă, componentele elegante şi capacele de mascare îndeplinesc cerințele tot mai ridicate de design în sectorul de construcţii. Acest lucru este valabil şi pentru pragurile care permit o trecere fără obstacole în conformitate cu DIN 18 040.

**Montaj**

Integrarea uşoară în procesele de producţie rezultă, printre altele, din limitarea la un număr mai mic de şuruburi, ajutoare bine gândite, cum ar fi şabloanele de găurire şi rezolvarea fixării mediene prin simpla înşurubare a componentelor în element. În plus, costurile de depozitare şi logisitica sunt reduse considerabil datorită utilizării feroneriei oscilo-batante „Roto NX“ şi „Roto AL“. O protecţie împotriva batarii extinde raportul de toleranță la 3:1.

**Norme și certificate**

Feroneria culisantă are dovezile relevante. În cele din urmă, numeroase proiecte de referinţă internaţionale au confirmat experienţă practică cuprinzătoare şi, în acelaşi timp, individuală. În general, specialistul în tehnologia ferestrelor şi uşilor se aşteaptă ca noua extindere a portofoliului să primească un ”răspuns foarte pozitiv din partea pieţei şi clienţilor.”

**Foto:** Roto **Roto\_Patio\_Inowa\_Aluminium.jpg**

**Foto:** Roto **Roto\_Patio\_Inowa\_400\_Laufwagen.jpg**

Abdruck frei - Beleg erbeten

**Herausgeber:** Roto Frank Fenster- und Türtechnologie GmbH • Wilhelm-Frank-Platz 1 •   
70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com